# *Csongrád Város Jegyzőjétől „M”*

***Száma:*** Önk/65-1/2022

***Témafelelős:*** dr. Barcsi Judit

## Előterjesztés

**Csongrád Városi Önkormányzat Képviselő-testületének**

**2022. március 31-ei ülésére**

***Tárgy:*** *Döntés Gyepmesteri Telep működését érintő kérdésekben*

Tisztelt Képviselő-testület!

2022. január 1. napján lépett hatályba a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendelet (a továbbiakban: Korm.r.), amely a korábbiaktól eltérően részletesen szabályozza a gyepmesteri telep működését érintő kérdéseket.

Az állatok védelméről és kíméletéről  szóló 1998. évi XXVIII. törvény (a továbbiakban: Ávtv.)   
48/A. § (3) bekezdése értelmében a települési önkormányzat kötelező feladata a település belterületén a kóbor állatok befogása. Az így befogott kóbor állat - amennyiben a befogástól számított 15 napon belül a kóbor állat tulajdonosa nem válik ismertté - az állam tulajdonába kerül. Az állatvédelmi hatóság (jegyző) gondoskodik az állat tulajdonjogának átruházásáról, ha ezt jogszabály kizárja vagy az eredménytelen, az állat végleges elhelyezéséről. Az elhelyezés eredménytelensége esetén - a külön jogszabályban meghatározott időtartam elteltével - az állat életét megengedett módon ki lehet oltani.

Csongrád Városi Önkormányzata a 2018-ban hosszútávú együttműködési megállapodást kötött a Kóbor Mancsok Mentéséért Alapítvánnyal az önkormányzati ebrendészeti és jegyzői állatvédelmi feladatok ellátásának segítése, a gyepmesteri telepre kerülő, valamint hatósági úton elhelyezésre váró **állatok mentése, szervezethez történő juttatása**, valamint az településen az általános állatvédelmi szemléletformálás érdekében. Általános, országosan megfigyelhető tendencia, hogy – a jogszabályi felhatalmazás ellenére - a befogott **állatok altatására csak a legvégső esetben kerül sor;** **ezt az önkormányzatok – hozzánk hasonlóan - civil szervezetekkel kötött szoros együttműködéssel tudják elkerülni.** Főként a gyepmesteri telep alacsony befogadó kapacitása, valamint az önkormányzat forráshiánya miatt vált szükségessé a civil közreműködés. Az Alapítvány és dr. Berényi Adrienn szolgáltató állatorvos közreműködésének köszönhetően az elmúlt 4 évben a Csongrádi Gyepmesteri Telepen nem került sor kóbor állat altatásra, az ebek átvevő szervezetekhez, örökbefogadókhoz kerültek.

E saját hatáskörben vállalt keretek között jelenleg

- a szolgáltató állatorvos felé az Önkormányzat 35000,- FT/hó átalaánydíjat finanszíroz a gyepmesteri telepre bekerült ebek microchippel történő ellátásának érdekében (mely tartalmazza az anyag- és munkadíjat is),

- az Alapítvány a szolgáltató állatorvos felé a bekerülő ebek orvosi (műtéti) költségeit, valamint az ivartalanítva mentett ebek ivartalanítási költségeit viseli, továbbá rendszeres adományokkal segíti a bekerülő állatok takarmányozását.

Az Alapítvány által megküldött tájékoztató adatok (a 2021. évi  könyvelés szerinti költségeik) a gyepmesteri telepen:

*- állategészségügyi ellátás: 1 600 000 Ft*

*- ivartalanítási költség pályázat útján: 400 000 Ft*

*- gyógyszer, féregtelenítő, szemcseppek, fülcsepp, egyéb patika költség: 220 000 Ft*

*Kutyánként általános költségek:*

*- veszettség elleni oltás 4800,- Ft*

*- féregtelenítő: 200-300 Ft/tabletta  10kgra/1 db*

*- bolha, kullancs csepp: 3-4000 Ft   /súlytól függően*

*- kombinált oltás, egy év alattiak, általában 2 - 4800 Ft/db*

*- szívféregteszt:  6000 Ft (gyanú esetén)*

*- szállítás költsége befogadó szervezetekhez az ország egész területén 10 000-15000 Ft /fuvar*

**Az újonnan megalkotott szabályozási környezetbe az általunk kialakított gyakorlat beilleszthető, azonban szükséges felülvizsgálni, és a jogszabályhoz igazítani az együttműködési megállapodást, valamint a szolgáltató állatorvos szerződését.**

A Városellátó Intézmény a jogszabállyal összhangban saját hatáskörben elkészítette a gyepmesteri telep működési szabályzatát is.

**1. Költségek viselése:**

Jelentős változás, hogy a Korm. r. 8.§ (1) bekezdése értelmében – főszabály szerint –   
„***a kóbor állat tulajdonosa köteles megtéríteni*** *az ebrendészeti telepnek az állat befogásával és elhelyezésével kapcsolatos következő költségeket:*

*a) a hatósági megfigyelés ideje leteltét követően a napi tartás költségét,*

*b) a transzponder behelyezésének költségét,*

*c) a védőoltás, valamint a külső és belső parazita elleni kezelés költségét*

*d) az oltási könyv kiadásának költségét.*

Ugyanezen § (2) bekezdése alapján *„****Az (1) bekezdés szerinti költségek*** *- ha azok a kóbor állat tulajdonosán nem hajthatók be - ,* ***valamint az ivartalanítás költségeinek megtérítését a kóbor állat örökbeadása feltételéül kell szabni.****”*

Ugyanezen § (3)-(4) bekezdései alapján

*„(3) Azzal a nyilvántartásba vett* ***állatvédő szervezettel, valamint állatmenhellyel szemben,*** *amely elősegíti az ebrendészeti telepen található állatok végleges elhelyezését, vagy amely gondoskodik az ebrendészeti telepen található állatok további tartásáról, az* ***(1) bekezdés a) pontja szerinti költség nem számítható fel.***

*(4) Az ebrendészeti telep az (1) és (2) bekezdés szerinti szolgáltatások* ***díjtételeit előzetesen meghatározza, és honlapján közzéteszi.”***

**A Városellátó Intézmény és a szolgáltató állatorvos a fenti költségeket a következőképp határozták meg:**

Intézménynél jelentkező költség (2022-ben):

- a hatósági megfigyelés ideje leteltét követően a napi tartás költsége: 635,- Ft

veszélyes eb esetén 1270,- Ft

- elhullott eb ártalmatlanításának költsége: 94,- Ft/kg

Önkormányzatnál jelentkező költség (2022-ben) – az átalány tartalmazza:

- a transzponder behelyezésének költség: 3800,- Ft

- az oltási könyv kiadásának költségét. 500,- Ft

(az átalánydíj ezt tartalmazza)

Alapítványnál jelentkező költség (2022-ben):

- a védőoltás: 4800,- Ft

- a külső parazita elleni kezelés költsége 3-4000 Ft/kg alapján

- a belső parazita elleni kezelés költsége 200,- Ft/10 kg

- ivartalanítás költsége: 15.000-19.000 (kan)

22-000-35.000 (szuka)

- sürgősségi műtéti beavatkozások költsége: 4800,- Ft/óra

A Korm.r. 8.§ (5) bekezdése úgy rendelkezik, hogy ***„az önkormányzat az (1) bekezdéstől eltérően az örökbefogadó javára kedvezőbb feltételeket állapíthat meg.”***

**Mindez azt jelenti, hogy amennyiben az eb tulajdonosa ismertté válik, úgy a tulajdonost a fenti költségek megfizetésére kötelezzük azzal, hogy az Alapítvány által finanszírozott pénzeszközt -annak megtérülését követően – az Alapítványnak átadjuk. Amennyiben fizetési kötelezettségének nem tesz eleget, úgy a Városellátó Intézmény jelzésére a jegyző előtt állatvédelmi hatósági eljárás indul. Javasolom, hogy abban az esetben, ha az eb örökbefogadóhoz kerül, úgy a fenti költségeket az Önkormányzat – az örökbefogadási hajlandóság növelése érdekében - az örökbefogadó javára engedje el. Tekintettel arra, hogy a szolgáltató állatorvos átalány díját az Önkormányzat finanszírozza, így a tulajdonos által megtérített költségek az Önkormányzat bevételét fogják képezni azzal, hogy az Alapítvány által finanszírozott pénzeszköz - annak megtérülését követően – az Alapítványnak átadásra kerül.**

Javasolom, hogy - a szolgáltató állatorvos kérelmére - az átalány díja az infláció mértékével növetlen **45.000,- Ft/hó** összegben kerüljön megállapításra.

Javasolom továbbá, hogy a szerződésben és együttműködési megállapodásban foglalt finanszírozási feltételeket minden év február 28. napjáig a Városgazdasági, Ügyrendi- és Összeférhetetlenségi Bizottság a felekkel egyeztetve vizsgálja felül.

**2. Örökbeadási megállapodás:**

A Korm.r. 11.§ (3) bekezdése alapján „Ha a kóbor állat tulajdonosa nem válik ismertté, az Ávtv. 48/A. § (3) bekezdése szerint kell eljárni és - a 3. § (4) bekezdés szerinti megállapodás esetén - az állat örökbe adható.” A 3.§ (4) bekezdése értelmében „(4) Az Ávtv. 48/A. § (3) bekezdése alapján a kóbor állat tulajdonjogának átruházásáról, végleges elhelyezéséről, valamint életének megengedett módon történő kioltásáról a jegyző gondoskodik. A jegyző ezen feladatai ellátására megállapodást köthet az ebrendészeti telep üzemeltetőjével.”

**3. Honlap üzemeltetése:**

A Korm.r. 9.§ (2) bekezdése értelmében: „Az ebrendészeti telep üzemeltetője honlapot működtet, és e-mail-címet létesít.

(3) Az ebrendészeti telep a honlapon közzéteszi

a) szolgáltatási körzetét,

b) az elérhetőségeit (telefonszám, e-mail-cím),

c) az ebrendészeti telep címét, nyitvatartási rendjét és működési szabályzatát,

d) a 8. § (4) bekezdése szerinti díjjegyzéket,

e) az ebrendészeti telepre évente bekerült, örökbe adott és a 7. § i) pont ia) alpontja szerint kioltott életű kóbor állatok számát,

f) a 3. § (4) bekezdése szerinti megállapodás esetén az örökbefogadási megállapodás mintapéldányát, valamint

g) legkésőbb a bekerülést követő első munkanapon az ebrendészeti telepre bekerült állatról a bekerülést követően készített legalább egy fényképet, melyről az állat felismerhető, alatta feltüntetve

ga) a befogás pontos helyét, idejét,

gb) az állat ivarát, ismertetőjegyeit, viselkedésének alapvető jellemzőit,

gc) a 3. § (4) bekezdése szerinti megállapodás esetén azt az időpontot, amikortól az állat örökbe adható, valamint

gd) a 3. § (4) bekezdése szerinti megállapodás esetén azt az időpontot, amikortól az elhelyezés eredménytelensége esetén a kóbor állat életét megengedett módon ki lehet oltani.

(4) Az ebrendészeti telep a (3) bekezdés g) pontja szerinti adatokat mindaddig közzéteszi honlapján, amíg az állat örökbe fogadható.

**Javasolom, hogy az Önkormányzat a fenti kötelezettséget a mentés koordinálásért felelős Alapítvány önként vállalt feladatkörébe átadására kerüljön.**

**Fentieket alapján az előterjesztés mellékletét képező 1. és 2. sz. mellékletek szerinti tervezetekben foglaltan a T. Képviselő-testületnek az alábbi változásokban kell döntést hoznia:**

- a szolgáltató állatorvos szerződésének kiegészítése a Korm.r. és a Gyepmesteri Telep működési szabályzatával összhangban,

- a szolgáltató állatorvos átalány díjának emelése az inflációval megegyező mértékben,

- költségek elengedése az örökbefogadóval szemben,

- az Alapítvány megbízása a Korm.r. szerinti adattartalmú honlap üzemeltetésével és a mentett állatok örökbeadásával az együttműködési megállapodás részeként,

- Gyepmesteri telep szolgáltatási díjainak megállapítása.

Tisztelt Képviselő-testület!

Az Alapítvány által a gyepmesteri telepen végzett tevékenység, az állatok altatástól való megmentése az Önkormányzat számára is fontos, ezért javaslom, hogy a Képviselő-testület a továbbiakban is támogassa az együttműködést és a 2021. évi önkormányzati maradvány terhére **állatvédelmi feladatok ellátására 460.000,- Ft pénzeszközt biztosítson a Kóbor Mancsok Mentéséért Alapítvány számára** (veszettség elleni oltás, lakossági ivartalanítási akciók,… céljára).

Kérem, hogy az előterjesztést megvitatni és a határozati javaslatot elfogadni szíveskedjenek!

**Határozati javaslat**

Csongrád Városi Önkormányzat Képviselő-testülete megtárgyalta a „*Döntés Gyepmesteri Telep működését érintő kérdésekben*” című előterjesztést és az alábbi határozatot hozza:

1. Csongrád Városi Önkormányzat Képviselő-testülete az előterjesztés 1. melléklete szerinti tartalommal módosítja együttműködési megállapodását a Kóbor Mancsok Mentéséért Alapítvánnyal az önkormányzati ebrendészeti és jegyzői állatvédelmi feladatok ellátásának segítése, a gyepmesteri telepre kerülő, valamint hatósági úton elhelyezésre váró állatok mentése, szervezethez történő juttatása, valamint az településen az általános állatvédelmi szemléletformálás érdekében. Csongrád Városi Önkormányzat Képviselő-testülete felhatalmazza a polgármestert az együttműködési megállapodás aláírására.

**Határidő:** azonnal

**Felelős:** Bedő Tamás Polgármester

1. Csongrád Városi Önkormányzat Képviselő-testülete felkéri a Városellátó Intézmény vezetőjét, hogy az együttműködésben folytatólagosan vegyen részt, és az együttműködési megállapodást írja alá.

**Határidő:** folyamatos

**Felelős:** Dékány-Lantos Anikó mb. igazgató

1. Csongrád Városi Önkormányzat Képviselő-testülete az előterjesztés 2. melléklete szerinti tartalommal módosítja a Gyepmesteri Telepen a szolgáltató állatorvosi szerződést és felhatalmazza a polgármestert a szerződés aláírására.

**Határidő:** azonnal

**Felelős:** Bedő Tamás Polgármester

1. Csongrád Városi Önkormányzat Képviselő-testülete utasítja a Városgazdasági, Ügyrendi- és Összeférhetetlenségi Bizottságot, hogy a szerződésben és együttműködési megállapodásban foglalt finanszírozási feltételeket minden év február 28. napjáig a felekkel egyeztetve saját hatáskörben vizsgálja felül és szükség szerint kezdeményezze azok módosítását.

**Határidő:** 2023. február 28.

**Felelős:** Városgazdasági, Ügyrendi- és Összeférhetetlenségi Bizottság

1. Csongrád Városi Önkormányzat Képviselő-testülete a Gyepmesteri telep szolgáltatási díjtételeit 2022. április 1. napjától az alábbiak szerint határozza meg:

a hatósági megfigyelés ideje leteltét követően a napi tartás költsége: **635,- Ft**

veszélyes eb esetén **1270,- Ft**

elhullott eb ártalmatlanításának költsége: **94,- Ft/kg**

a transzponder behelyezésének költség: **3800,- Ft**

az oltási könyv kiadásának költségét. **500,- Ft**

a veszettség elleni oltás: **4800,- Ft**

külső parazita elleni kezelés költsége **3-4000 Ft/kg alapján**

belső parazita elleni kezelés költsége **200,- Ft/10 kg**

ivartalanítás költsége: **15.000-19.000 (kan)**

**22-000-35.000 (szuka)**

sürgősségi műtéti beavatkozások költsége: **4800,.- Ft/óra**

Csongrád Városi Önkormányzat Képviselő-testülete az örökbefogadó felé a fenti díjakat elengedi, azok megtérítésére az ismertté vált tulajdonos köteles.

Csongrád Városi Önkormányzat Képviselő-testülete felkéri a Kóbor Mancsok Mentéséért Alapítványt, hogy a díjtételeket jogszabályszerűen tegye közzé a honlapon.

**Határidő:** 2022. június 30.

**Felelős:** Kóbor Mancsok Mentéséért Alapítvány

1. Csongrád Városi Önkormányzat Képviselő-testülete állatvédelmi feladatok (elsősorban a gyepmesteri telepen a veszettség elleni oltás és a lakossági ivartalanítási akció finanszírozása) ellátására a 2022. évben 460.000,- Ft pénzeszközt biztosít a Kóbor Mancsok Mentéséért Alapítvány számára a 2021. évi önkormányzati maradvány terhére.

**Határidő:** 2022. december 31.

**Felelős:** Polgármester

Csongrád, 2022. március 24.

Bedő Tamás

polgármester

1. sz. melléklet

**EGYÜTTMŰKÖDÉSI MEGÁLLAPODÁS**

**- TERVEZET-**

amely létrejött

egyrészről:

**Csongrád Városi Önkormányzat** (képviseli: Bedő Tamás polgármester, székhelye: 6640 Csongrád, Kossuth tér 7.) (a továbbiakban: Önkormányzat),

másrészről:

**Csongrád Városi Önkormányzat Városellátó** **Intézménye** (képviseli: Dékány-Lantos Anikó mb. igazgató, székhelye: 6640 Csongrád, Bercsényi utca 26/A.) (a továbbiakban: Városellátó Intézmény),

harmadrészről:

**Kóbor Mancsok Mentéséért Alapítvány** (képviseli: Sipos Olga elnök, székhelye: 6600 Szentes, Kossuth utca 24. I./4.) (a továbbiakban: Alapítvány)

- a továbbiakban együtt: Felek - között az alábbiak szerint:

1. A Felek rögzítik, hogy közöttük 2018. május 9. napjától együttműködési megállapodás áll fenn, melynek célja az Önkormányzat tulajdonában és a Városellátó Intézmény üzemeltetésében lévő, Csongrád, 4611/4. hrsz.-ú gyepmesteri telepen befogott kóbor állatok mentése, az ebek altatásának megelőzése.
2. A Felek megállapítják, hogy a kóbor állatok befogása az állatok védelméről és kíméletéről szóló 1998. évi XXVIII. törvény 48/A. § (3) bekezdése alapján Csongrád város belterületén kötelező önkormányzati feladat. A gyepmesteri telep működtetését az Önkormányzat a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendelet (a továbbiakban: Kr.), az Állat-egészségügyi Szabályzat kiadásáról szóló 41/1997. (V. 28.) FM rendelet 5. számú függeléke, valamint a gyepmesteri telep mindenkori hatályos működési engedélye és működési szabályzata alapján a Városellátó Intézménye útján látja el.
3. A Felek megállapítják, hogy a földművelésügyi hatósági és igazgatási feladatokat ellátó szervek kijelöléséről szóló 383/2016. (XII. 2.) Korm. rendelet 5.-6.§-aiban foglalt hatáskörében Csongrád Város Jegyzője állatvédelmi hatóságként jár el az állatok védelméről és kíméletéről szóló 1998. évi XXVIII. törvény és a kedvtelésből tartott állatok tartásáról és forgalmazásáról szóló 41/2010. (II. 26.) Kormányrendeletben (a továbbiakban: Korm.rendelet) meghatározott jogszabályi előírásokra figyelemmel.

1. Jelen megállapodás 1-3. pontjaiban foglalt önkormányzati és hatósági feladatok ellátását az Alapítvány saját forrásból, alapítványi céljai szerint segíti. Ennek keretében:
   1. részt vesz a gyepmesteri telepre bekerülő kutyák szervezett mentésében,
   2. közreműködik a talált kutyák tulajdonosának felkutatásában,
   3. a gyepmesteri telepre került és/vagy hatósági úton elkobzott állatokat állatvédelmi, fajtamentő szervezetekhez, vagy befogadókhoz közvetíti és a Kr. 3.§ (4) bekezdésére figyelemmel megköti a jelen megállapodás 1-3. melléklete szerinti örökbeadási megállapodást az örökbefogadóval.
   4. a beteg, sérült állatok orvosi ellátásának, parazita mentesítésének, valamint a mentett ebek veszettség elleni oltásának és ivartalanításának költségeit viseli azzal, hogy a szerződő felek a tárgyévre vonatkozó finanszírozási költségekről minden év február 28. napjáig megállapodnak.
   5. a Kr. 9.§ (2)-(4) bekezdéseire figyelemmel, az előírt adattartalommal – ideértve a Városellátó Intézményre mint üzemeltetőre vonatkozó adatok feltüntetését is- honlapot üzemeltet.
2. A Felek rögzítik, hogy a Korm. rendelet 3. § (2) bekezdése értelmében az eb tulajdonjogát átruházni kizárólag az állatot azonosító elektronikus transzponderrel (bőr alá ültetett mikrochip) történő megjelölése után lehet. A veszettség elleni védekezés részletes szabályairól szóló 164/2008. (XII. 20.) FVM rendelet 17. § (3) bekezdése alapján a veszettség szempontjából aggályos állatot tizennégy napra hatósági megfigyelés alá kell vonni, és - amennyiben még nincs - az ebeket elektronikus azonosító transzponderrel (bőr alá ültetett mikrochip) a tulajdonos költségére meg kell jelölni, a megfigyelés megszüntetésével egyidőben az érvényes veszettségoltással nem rendelkező eb veszettség elleni beoltását kell elrendelni.
3. Amennyiben a kóbor eb tulajdonosa ismertté válik, úgy a tulajdonos a Kr. 8.§ (1) bekezdésére, valamint a Csongrád Városi Önkormányzat Képviselő-testületének …/2022. (III.31.) számú határozatára figyelemmel, az Önkormányzat által meghatározott és közzétett díjak megtérítésére köteles azzal, hogy az Alapítvány által finanszírozott pénzeszközt - annak megtérülését követően – az Alapítványnak átadásra kerül
4. A Felek rögzítik, hogy együttműködnek az alábbi célterületeken:

* Források figyelése, pályázatok benyújtása a gyepmesteri telep korszerűsítése és a felelős állattartással kapcsolatos szemléletformálás érdekében.
* Az állatvédelem helyi problémáinak feltérképezése, megoldási javaslatok kidolgozása.
* Akciók megszervezése mind a gazdátlan, mind a gazdáknál lévő állatok ivartalanítására.
* Állatvédelmi jogszabályok megismertetése és oktatása a társadalom minél szélesebb körében óvodai, iskolai oktatási programok keretében
* Intézmények fenntartóival és helyi, környező állatvédelmi civil szervezetekkel hosszú távú kapcsolatok kialakítása, a felnövő nemzedékek állatvédelemre való tudatos nevelése érdekében.

1. A Felek együttműködésük érdekében kapcsolattartókat jelölnek ki, az alábbiak szerint:

**Kapcsolattartó a Polgármesteri Hivatal részéről**: dr. Barcsi Judit aljegyző

Elérhetősége: Telefon: +36-20/228-8457

E-mail: aljegyzo@csongrad.hu

**Kapcsolattartó a Városellátó Intézmény részéről** : Gulyás Sándor gyepmester

Elérhetősége: Telefon: +36-20/777-8335

E-mail: varosellato@csongrad.hu

**Kapcsolattartó az Alapítvány részéről:** Sipos Olga elnök

Elérhetősége: Telefon: +36-20-489-8966


E-mail: sipos.olga@generalimail.hu




1. A Felek kijelentik, hogy amennyiben az állategészségügyi hatóság a gyepmesteri telepen zárlatot rendel el, úgy a zárlat idején a hatósági döntésben foglaltak az irányadók.
2. Jelen megállapodást a felek határozatlan időre kötik. Jelen megállapodást a felek rendes felmondással 60 nap felmondási idővel írásban felmondhatják. Felek rögzítik, hogy az Alapítvány a gyepmesteri telepen 2021. évtől saját forrásból 3 db. kennelt biztosít, melyre a megállapodás felmondása esetén igényt tart, illetőleg térítés ellenben az önkormányzatnak átadja.
3. Jelen szerződést a Felek, mint akaratukkal mindenben megegyezőt aláírják. Az együttműködési megállapodás 2022. április 1. napján lép hatályba és egyúttal hatályát veszti a Felek között 2018. május 9. napján létrejött megállapodás.

Csongrád, 2022. március 31.

|  |  |  |  |
| --- | --- | --- | --- |
|  |  |  |  |

|  |  |
| --- | --- |
| Bedő Tamás  polgármester  Csongrád Városi Önkormányzat | Dékány-Lantos-Anikó  mb. igazgató  Csongrád Városi Önkormányzat Városellátó Intézménye |
| Sipos Olga  elnök  Kóbor Mancsok Mentéséért Alapítvány | dr. Berényi Adrienn  szolgáltató állatorvos |



   2.sz. melléklet

**Megbízási szerződés módosítása**

**tervezet**

Amely létrejött

egyrészről **Csongrád Városi Önkormányzat** mint Megbízó (képviseli: Bedő Tamás polgármester, székhelye: 6640 Csongrád, Kossuth tér 7., adószáma: 15726896-2-06, számlaszáma: 11735050-15354721-00000000) (a továbbiakban: Önkormányzat)

másrészről **dr. Berényi Adrienn e.v**. (székhelye: 6600 Szentes, Teleki L. u. 3., adószáma: 50227585-2-26, számlaszám: K&H 10402836-50526770-85751002) (a továbbiakban: Megbízott)

- a továbbiakban együtt: Felek –

között az alábbi feltételek szerint:

1. A Felek rögzítik, hogy közöttük 2018. május 15. napjától megbízási jogviszony áll fenn, mely alapján a Megbízott a Csongrád, Belterület 4611/4. hrsz. alatti városi gyepmesteri telepen (a továbbiakban: Telep) szolgáltató állatorvosi feladatokat lát el.

# A Csongrád Városi Önkormányzat Képviselő-testülete …/2022. (III.31.) számú határozatával felhatalmazta a Polgármestert jelen megállapodás megkötésére, melynek célja a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendeletben foglalt szolgáltató állatorvosi feladatok ellátásának biztosítása, összhangban a Gyepmesteri Telep működési szabályzatával.

1. A felek megállapodnak abban, hogy a fizetési feltételek változatlanul hagyása mellett 2022. április 1. napjától a megbízási díj havi bruttó 45.000,- Ft.
2. A Megbízott feladatai továbbá:
   1. ellenőrzi az állatoknak a Telepen történő elhelyezését és gondozását, ellátja az ezzel kapcsolatos szaktanácsadást;
   2. az állatok egészségügyi állapotának rendszeres vizsgálata, a sérült, beteg állatok gyógykezelése;
   3. a fertőző és parazitás betegségek elleni védekezés szervezése, a Telep járványügyi izolációjának biztosítása;
   4. a Telepre került állatokat megvizsgálja, veszettség elleni oltással ellátja és szükség szerint megelőző és gyógyító kezelésben részesíti – melynek költségeit külön szövegezett együttműködési megállapodás alapján a Kóbor Mancsok Mentéséért Alapítvány (6600 Szentes, Kossuth utca 24. I./4.) viseli. A szerződő felek a tárgyévre vonatkozó finanszírozási költségekről minden év február 28. napjáig megállapodnak.
   5. nyilvántartást vezet a Telepen lévő állatok egészségügyi állapotáról, az állatokon történt beavatkozásokról és a felhasznált anyagokról;
   6. döntés az eb elaltatásáról, gondoskodás annak állatvédelmi szempontból aggálymentes végrehajtásáról, a hatályos jogi szabályozás figyelembe vételével. Az elaltatásokat kizárólag az állatorvos végezheti. Az állatorvos döntésének okait, idejét az eb nyilvántartó lapján rögzíteni kell;
   7. az állatok kiadására való alkalmasságának megítélése, a kiadásra való felkészítés;
   8. nyilvántartást vezet az e célra rendszeresített naplóban a vizsgálatok, kiszállások időpontjáról;
   9. a munkavégzés során szerzett tapasztalatok és információk alapján javaslatot tehet az üzemeltetőnek az állategészségügyi szempontú hiányosságok megszüntetésére;
   10. Együttműködik a megbízási szerződéssel rendelkező szervezettel/szervezetekkel (Kóbor Mancsok Mentéséért Alapítvány)
3. A Felek jelen megbízási szerződés módosítást mint akaratukkal mindenben megegyezőt jóváhagyólag aláírják.

Csongrád, 2022. március 31.

|  |  |
| --- | --- |
| Bedő Tamás  polgármester  Csongrád Városi Önkormányzat | dr. Berényi Adrienn e.v.  állatorvos |